./data/phi0426/phi001/phi0426.phi001.perseus-lat1.xml
d   XIIII Kal  Ian  Lilybaeum pervenit statimque ostendit sese navis velle conscendere, cum non amplius legionem tironum haberet unam, equites vix DC  Tabernaculum secundum litus ipsum constituit, ut prope fluctus verberaret  Hoc eo consilio fecit ne quis sibi morae quicquam fore speraret et ut omnes in dies horasque parati essent  Incidit per id tempus ut tempestates ad navigandum idoneas non haberet; nihilo tamen minus in navibus remiges militesque continere et nullam praetermittere occasionem profectionis, cum praesertim ab incolis eius provinciae nuntiarentur adversariorum copiae equitatus hinnitus, legiones regiae IIII, levis armaturae magna vis  Scipionis legiones X  elephanti CXX classesque esse complures tamen non deterrebatur animoque et spe confidebat  Interim in dies et naves longae adaugeri et onerariae complures eodemconcurrere et legiones tironum convenire IIII,1 veterana legio quinta, equitum ad II milia